system
Răspunde în limba română, în stilul Wikipedia, cat mai corect gramatical.
user
Care sunt informațiile importante despre Szczecin?
assistant
Szczecin (← poloneză, AFI ['ʃʧɛtɕin], în , în  sau Sedinum) este un municipiu în Polonia și primul port polonez ca mărime la Marea Baltică. Orașul este capitala voievodatului Pomerania Occidentală și are o populație de aproximativ 411.119 de locuitori (2005).

Szczecin este situat în nord-vestul Poloniei, pe malurile râului Oder, lângă coasta baltică și granița cu Germania. Partea vestică a municipiului este cunoscută ca „Malul Stâng” (Lewobrzeże) și partea estică ca „Malul Drept” (Prawobrzeże). Între cele două părți a orașului este un arhipelag de insule, multe dintre ele având infrastructură portuară.

Nume 

Surse medievale arată diferite nume pentru municipiu: Stetin (1133), Stetyn (1188), Priznoborus vir nobilis in Stetin, Symon nobilis Stettinensis (1234), in vico Stetin (1240), Barnim Dei gratia dux Pomeranorum... civitati nostri Stetin (1243), Stityn (1251), Stitin (secolul XIII). Sunt diverse etimologii pentru originea numelui Szczecin, care în latină a fost cunoscut ca Stetinum și în germană ca Stettin.

 Szczecin vine de la cuvântul szczyt, care înseamnă vârf (vârf de deal) în poloneza modernă, dar și scut lung în poloneza veche. Deci, Szczecin înseamnă un oraș situat pe un vârf de deal, sau un oraș fortificat.
 Szczecin vine de la numele personal Szczuka și înseamnă orașul lui Szczuka.
 Szczecin vine de la numele personal Szczeta/Szczota și înseamnă orașul lui Szczota

În secolul XVI, literatura poloneză folosea două diferite variante a numelui: Szczecin, bazat pe pronunția poloneză, și Sztetyn, bazat pe pronunția germană. Forma Szczecin a rămas forma preferată în secolele următoare și a fost confirmată oficial în secolul XIV, deși încă orașul nu era pe teritoriul polonez. Înainte de 1945, când încă orașul avea o populație majoritar germană, era cunoscut local și internațional ca Stettin (pronunțat Ștetin), numele german.

Istorie 

Potrivit istoricilor polonezi Szczecin ar fi fost o fortăreață a triburilor vest-slave a pomorenilor, întemeiată în secolul VIII pentru controlul gurilor Odrei. Orașul a fost un centru important de comerț, cu 10.000 de locuitori, când a fost convertit la creștinism de Boleslav al III-lea al Poloniei. În 1181 trece, împreună cu întregul Ducat al Pomeraniei de Vest, la Sfântul Imperiu Roman, populația slavă asimilându-se în cea germană. Ca municipiu medieval, a devenit autonom în 1243 și până în anii 1630 a fost capitala a Ducatului Pomeraniei din cadrul Sfântului Imperiu Roman de Națiune Germană. În 1648, conform Păcii Westphalice, împaratul german ceda Pomerania Anterioară, inclusiv Stettinul, Regatului Suediei, deși regiunea rămînea formal parte a Sfântului Imperiu Roman de Națiune Germană.  După Marele Război Nordic, în 1720, suedezii au fost forțati să cedeze Stettinul cu împrejurimile Regatului Prusiei. Stettinul a rămas parte a Prusiei și după aceea a Germaniei până în 1945. Conform deciziilor Conferinței de la Potsdam din 2 august 1945 orașul a fost cedat Poloniei (în pofida rezistenței lui Winston Churchill care semnala faptul că zona Stettin se află la vest de linia Oder-Neisse) și populat cu polonezi (originari preponderent din Vilnius), în timp ce populația germană (peste 99 % din populația orașului conform datelor din 1939) a fost expulzată în Germania de Vest. Ca și capitală a voievodatului Szczecin, orașul a fost reconstruit și a devenit un centru important industrial.  În anul 1999, după reorganizarea administrativă a Poloniei, a devenit capitala voievodatului Pomerania Occidentală.

Ducii Pomeraniei de Vest 
 1160-1187 Boguslaw I
 1156-1180 Boguslaw I, Kazimierz I
 1202-1220 Boguslaw II
 1220-1278 Barnim I Dobry
 1278-1295 Barnim II, Otto I și Boguslaw IV
 1295-1344 Otto I
 1344-1368 Barnim III cel Mare
 1368-1372 Kazimierz III
 1372-1404 Swietobor I și Boguslaw VII
 1404-1413 Swietobor I
 1413-1428 Otto II și Kazimierz V
 1428-1435 Kazimierz V
 1435-1451 Joachim I Mlodszy
 1451-1464 Otto III
 1464-1474 Eryk II
 1474-1523 Boguslaw X
 1523-1531 Jerzy I și Barnim X
 1531-1569 Barnim IX
 1569-1600 Jan Fryderyk
 1600-1603 Barnim X
 1603-1606 Boguslaw XIII
 1606-1618 Filip II
 1618-1620 Franciszek I
 1620-1625 Boguslaw XIV

Persoane faimoase originare din Szczecin 
 Bogislav Philip von Chemnitz (1605 - 1678), istoric și jurist constituțional
 Chava Alberstein (1947 -    ), cântăreață, compozitoare și  autoare de texte israeliană  în ebraică  și  idiș  
 Alfred Döblin (1878 - 1957), scriitor german
 Heinrich George (1893 - 1946), actor german
 Ecaterina cea Mare (1729 - 1796), principesă germană de Anhalt-Zerbst, ulterior împărăteasa Rusiei 
 Friedrich Gilly (1772 - 1800), arhitect german 
 Carl Gustav Friedrich Hasselbach (1809 - 1882), primarul orașului Magdeburg  
 Carl Ludwig Schleich (1859 - 1922), autor 
 Manfred Stolpe (născut în 1936), prim ministru al landului german Brandenburg și ministru federal în guvernul lui Gerhard Schröder din 2002  
 Christian Tomuschat (născut 1936), expert în drept internațional, profesor la Universitatea Humboldt din Berlin
 Friedrich Graf von Wrangel (1784 - 1877), mareșal al Prusiei	 
 Tadeusz Zwiefka - jurnalist, membru al Parlamentului European

Populație istorică 
 Secolul XII: 5.000 de locuitori
 1720: 6.000 de locuitori
 1740: 12.300 de locuitori
 1816: 21.500 de locuitori
 1843: 37.100 de locuitori
 1861: 58.500 de locuitori
 1872: 76.000 de locuitori
 1890: 116.228 de locuitori
 1910: 236.000 de locuitori
 1939: 382.000 de locuitori
 1960: 269.400 de locuitori
 1970: 338.000 de locuitori
 1975: 369.700 de locuitori
 1980: 388.300 de locuitori
 1995: 418.156 de locuitori
 2000: 415.748 de locuitori
 2002: 415.117 de locuitori
 2003: 414.032 de locuitori
 2004: 411.900 de locuitori
 2005: 411.119 de locuitori

Politică

Administrație locală 
Szczecin este administrat de un consiliu municipal și un primar. Primarul (prezydent miasta) și consiliul sunt aleși în fiecare patru ani de populația orașului. Primarul curent este Piotr Krzystek.

Orașul este împărțit în multe districte, sau sectoare, de guvern local, numite în poloneză rady osiedla. Acestea au fiecare consiliul lor și sunt responsabile pentru infrastructură minoră ca și copaci, bănci de parc, fântâni, etc.

Membri ai Parlamentului European din Szczecin 
Szczecin are doi reprezentanți în Parlamentul European:
 Zdzislaw Chmielewski, PO, rector a Universității din Szczecin
 Boguslaw Liberadzki, SLD-UP, economist, ministru de transport
În plus, Sylwester Chruszcz, de la LRP, care reprezintă electoratul Silesian, trăiește în Szczecin.

Economie 
Szczecin are cel mai mare șantier naval din Polonia, care recent a dat faliment dar a fost reabilitat cu succes. Orașul este și un centru industrial important, mai ales în procesarea fierului.

Companii principale 

Următoarele companii sunt bazate în Szczecin:

 Swedwood Poland SA, Szczecin
 Zespół Elektrowni Dolna Odra SA, Nowe Czarnowo
 Stocznia Szczecińska Nowa sp. z o.o., Szczecin
 Polska Żegluga Morska SA, Szczecin
 Netto Artykuły Żywnościowe sp. z o.o., Kobylanka
 Komfort sp. z o.o., Szczecin
 Petrocargo/OW Bunker sp. z o.o., Szczecin
 Vobis Microcomputer sp. z o.o., Szczecin
 PZE Cefarm-Szczecin SA, Szczecin
 Bosman Browar Szczecin SA, Szczecin
 home.pl, Szczecin
 Agencja Reklamowa Anny Turkiewicz, Szczecin
 Agryf SA, Szczecin
 Drobimex, Szczecin

Cultură 

Orașul are diverse instituții culturale în domeniile de arte plastice, muzică și teatru, incluzând:

 Muzeul Național, filiala Szczecin (Muzeum Narodowe w Szczecinie), care este împărțit în trei secții:
 Muzeul Orașului Szczecin (Muzeum Miasta Szczecina)
 Muzeul Maritim (Muzeum Morskie)
 Galeria de Artă Contemporană (Galeria Sztuki Współczesnej)
 Teatrul Kana (Teatr Kana)
 Teatrul Modern (Teatr Współczesny)
 Opera în Castel (Opera na Zamku)
 Teatrul Polonez (Teatr Polski)
 Teatrul Pleciuga (Teatr Pleciuga)

Educație și știință 

Printre instiuțiile de educație și știință din Szczecin se numără:
 Universitatea din Szczecin (Uniwersytet Szczeciński), cu 35.000 de studenți
 Politehnica din Szczecin (Politechnika Szczecińska)
 Universitatea Medicală din Pomerania (Pomorska Akademia Medyczna)
 Universitatea Agriculturală din Szczecin (Akademia Rolnicza w Szczecinie)
 Filială a Academiei de Muzică din Poznan (Akademia Muzyczna w Poznaniu)
 Universitatea Maritimă din Szczecin (Akademia Morska w Szczecinie)
 Școala de Afaceri din Pomerania de Vest (Zachodniopomorska Szkoła Biznesu)
 Academia Integrării Europene (Wyższa Szkoła Integracji Europejskiej)
 Instititul Pomeraniei de Vest (Instytut Zachodnio-Pomorski)
 Societatea Științifică din Szczecin (Szczecińskie Towarzystwo Naukowe)

Sport 

Orașul are multe echipe profesioniste de sport, cel mai popular sport fiind fotbalul. Sport amator este jucat de mii de locuitori a orașului și la școli la toate nivelele (primar, secundar și universitar).

Echipe profesioniste 
 Pogoń Szczecin - echipă de fotbal
 Arkonia Szczecin - echipă de fotbal
 Pogoń Szczecin II - echipă de fotbal 
 KS Piast Szczecin - echipă de volei feminin
 Łącznościowiec Szczecin - echipă de handbal feminin

Note

Legături externe 
 Municipiul Szczecin (sit oficial)

Vezi și 
 Listă de orașe din Polonia
 Voievodatul Szczecin (1946-1950)
 Voievodatul Szczecin (1950-1975)
 Voievodatul Szczecin (1975-1998)

Capitalele voievodatelor Poloniei
Municipiile voievodatului Pomerania Occidentală
Pomerania
Szczecin